wannaphong/clean_thaiwikipedia huggingface dataset:
# หำยนต์
หำยนต์ หรือ หัมยนต์ เป็นงานไม้แกะสลักติดอยู่เหนือประตูห้องนอนของเรือนล้านนา มีสองรูปทรง คือ สี่เหลี่ยมผืนผ้า และแบบขอบล่างโค้งเว้า ขอบบนตรง ในส่วนของขนาดนั้นจะขึ้นอยู่กับความยาวเท้าของเจ้าของบ้าน หากประตูมีขนาดเล็กจะใช้ความกว้างเป็น 3 เท่าของความยาวเท้า หากขนาดใหญ่จะใช้ 4 เท่า ตามคติล้านนาแล้วนั้น หำยนต์จะถูกสร้างขึ้นเมื่อขึ้นบ้านใหม่ และจะถูกทำลายเมื่อย้ายบ้าน ขายบ้าน หรือเมื่อบ้านเดิมมีหำยนต์ติดอยู่แล้วมีเจ้าของบ้านใหม่ย้ายเข้ามา

รากศัพท์
คำว่า หำยนต์ ถูกสันนิษฐานถึงที่มาไว้ 2 แบบด้วยกัน
 มาจากการผสมคำว่า "หำ" และ "ยนต์" ในภาษาล้านนา โดยคำว่า "หำ" แปลว่า "อัณฑะ" มีความหมายถึงสิ่งรวมพลังของบุรุษชน และ "ยนต์" มีรากศัพท์สันสกฤตว่า "ยันตร์" หมายถึง สิ่งศักดิ์สิทธิ์สําหรับปกป้อง ป้องกันรักษา และภัยอันตรายได้
 การรวมคำ "หมฺมิย" กับ "อนุต" เข้าด้วยกัน แปลว่า ส่วนยอดของปราสาทโล้น

ความเชื่อ
thumb|left|หำยนต์ขณะถูกติดไว้เหนือประตูเรือนคำเที่ยง
หำยนต์ ตามทัศนคติของล้านนา เป็นยันต์ศักดิ์สิทธิ์ที่จะป้องกัน และขับไล่ภยันตรายต่าง ๆ ให้แก่ผู้ที่หลับนอนภายในห้องนั้น โดยที่ใช้เท้าที่เชื่อว่าเป็นของต่ำวัดขนาดก็เพื่อข่มความไม่ดี สิ่งชั่วร้าย ผู้คนที่มีจิตอกุศล รวมถึงผู้ที่ไม่ได้รับอนุญาต ไม่ให้เข้ามาได้ เพราะถ้ายังบุกเข้าไปจะถือว่าเป็นการผิดผี และจำเป็นต้องทำการขอขมาลาโทษ ส่วนการทุบตีหำยนต์ เปรียบเสมือนกับการทำหมันโดยการทุบตีไปยังลูกอัณฑะของวัวและควายในสมัยก่อน ซึ่งทำให้หมดความศักดิ์สิทธิ์ ทำลายความขลัง มักจะทำก่อนรื้อถอน หรือขายเรือนเหล่านี้ ก่อนย้ายเข้ามาหรือรื้อถอนเรือน

พิธีการสร้าง
 หำยนต์จะทําขึ้นพร้อมกับการสร้างบ้านใหม่ เจ้าของบ้านจะกําหนดให้ความกว้างของประตูและความยาวของแผ่นไม้นั้นเท่ากัน โดยใช้ความยาวของเท้าเป็นมาตรวัด เช่น “บุคคลที่เป็นนายช้าง ให้ทําประตูกว้าง 5 ช่วงเท้า คนที่เป็นนายม้า พ่อค้า และไพร่น้อย ให้ทําประตู กว้าง 3 ช่วงเท้ากับอีก 3 ช่วงหัวแม่มือ” 
 แผ่นไม้ที่จะทําหำยนต์ ส่วนใหญ่นิยมใช้ไม้สัก เพราะมีเนื้อแข็งปานกลาง ง่ายต่อการขึ้นรูป
 เมื่อหาแผ่นไม้ได้แล้ว ให้ทำพิธีสะเดาะเคราะห์ โดยการรดน้ำมนต์ลงบนไม้ ผู้กระทําคืออาจารย์ผู้มีวิชาหรือพระเถระผู้เฒ่า
 เมื่อเสร็จสิ้น ให้นำแผ่นไม้ไปผูกกับเสาเอกของบ้านเพื่อทําพิธี "ถอน"
 หลังจากนั้น ช่างและเจ้าของบ้านจะร่วมกันกําหนดลวดลายที่จะแกะสลักลงบนหำยนต์ ลวดลายนั้นสามารถจำแนกออกเป็น 5 กลุ่ม
 ลายพันธุ์พฤกษา ลายพันธุ์ไม้ต่าง ๆ
 ลายตัวภาพ มักทำเป็นรูปเทพและสัตว์
 ลายธรรมชาติ 
 ลายมงคล มักใช้ลวดลายมงคล 108 และลายมงคลในพุทธศาสนา
 ลายฝรั่ง ซึ่งเป็นลายที่ได้อิทธิพลมาจากลายทางตะวันตก
 การแกะสลักหำยนต์เริ่มต้นจากช่างแกะสลักจัดเตรียมขันตั้งไหว้ครู และบอกกล่าวแก่สิ่งศักดิ์สิทธิ์ รวมถึงในระหว่างที่แกะสลักนั้นต้องท่องคาถา “อิติปิโส...” 108 จบ หรือท่องคาถา 5 พระองค์ “นะ โม พุท ธา ยะ” ตลอดระยะเวลาในการแกะหำยนต์ เพื่อเสริมสร้างสิริมงคล  เมื่อเสร็จแล้วก็ประพรมน้ำส้มป่อย เพื่อชะล้างสิ่งไม่ดีออกไป
 พิธียกขันตั้งหลวง ในพิธีนั้นจะต้องมีเครื่องคารวะอันประกอบไปด้วย ดอกไม้ ธูปเทียน หมาก พลู ผ้าขาวผ้าแดง สุรา และอาหารคาวหวานตามอัตรา และให้ปู่อาจารย์เป็นผู้ประกอบพิธีอัญเชิญเทวดาอารักษ์ให้มาปกป้องบ้านเรือน
 เมื่อสร้างบ้านนั้นเสร็จแล้วจึงจะนําหำยนต์ไปติดไว้เหนือประตู ห้องนอนดังกล่าว
# มูกามพิกา
มูกามพิกา (อักษรโรมัน: Mookambika, , กันนาดา: ಮೂಕಾಂಬಿಕಾ, มลยาฬัม: മൂകാംബിക) เป็นเทวีในศาสนาฮินดู รูปปางหนึ่งของอาทิปราศักติ และถือเป็นรูปหนึ่งของศักติ พลังงานสตรีอันสูงสุดที่เป็นตัวแทนของความสร้างสรรค์และความคิดริเริ่ม ผู้เคารพบูชาพระนางถือว่ามูกามพิกาเป็นรูปปางหนึ่งของพระสุรัสวดี, พระลักษมี หรือพระปารวตี มีการบูชาหลักอยู่ในแถบกรณาฏกะ, เกรละ และ ทมิฬนาฑู และมีเทวสถานสำคัญอยู่ที่มูกามพิกาเทวาลัยในโกลลูร์ อำเภออุทุปี ในรัฐกรณาฏกะ
# นิ่งเฮียก็หาว่าซื่อ
นิ่งเฮียก็หาว่าซื่อ  เป็นละครโทรทัศน์ไทยแนวโรแมนติกปี 2565 นำแสดงโดยพฤกษ์ พานิช และชวรินทร์ เพริศพิริยะวงศ์

ฤดูกาลที่ 1 ออกอากาศตั้งแต่วันที่ 19 กุมภาพันธ์ ถึง 14 พฤษภาคม 2565 ทางช่องเวิร์คพอยท์ ทุกวันเสาร์ เวลา 22.30 น. (เวลามาตรฐานไทย) จำนวน 12 ตอน ตามมาด้วยฤดูกาลที่ 2 ตอนพิเศษ 4 ตอนชื่อ "นิ่งเฮีย 2 You" ซึ่งออกอากาศตั้งแต่วันที่ 6 มกราคม ถึง 27 มกราคม 2566

 เรื่องย่อ 
 ฤดูกาลที่ 1 
เหลียนและเกื้อหมั้นกันมาตั้งแต่เด็กเพราะคำสัญญาระหว่างปู่ย่าตายาย เมื่อโตขึ้น เหลียนกลายเป็นนักธุรกิจที่เย็นชาและจริงจัง ในทางกลับกัน เกื้อเป็นนักศึกษามหาวิทยาลัยที่มีจิตวิญญาณอิสระ รักมอเตอร์ไซค์และดนตรี แต่เขากลับซ่อนตัวตนที่แท้จริงไว้เบื้องหลังเพื่อทำให้เหลียนพอใจ โดยที่เกื้อไม่รู้ เหลียนรู้ว่าคู่หมั้นของเขาร้องเพลงในบาร์แห่งหนึ่งโดยใช้นามแฝงว่ากิเลน

เมื่อเกื้อรู้ว่าเหลียนไม่รักตอบ เขาจึงประกาศว่าอยากยกเลิกการหมั้นหมาย และเมื่อนั้นเหลียนก็พาเกื้อไปอยู่บ้านเพื่ออยู่ด้วยกันและพยายามทำให้เขาเปลี่ยนใจ

 ฤดูกาลที่ 2 
หลังจากเกื้อเรียนจบ เหลียนก็เริ่มวางแผนจัดงานแต่งงาน ในขณะเดียวกัน เกื้อก็ได้รับข้อเสนอให้เดบิวต์ในฐานะไอดอลที่เกาหลีใต้

 งานสร้าง 
ได้มีประกาศการผลิตละครซีรีส์คนแสดงที่ดัดแปลงจากนิยายขายดีของแบมแบมเรื่อง Cutie Pie เมื่อวันที่ 28 มีนาคม 2564 รายชื่อนักแสดงหลักถูกเปิดเผยระหว่างเดือนพฤษภาคมถึงมิถุนายน 2564 ในขณะที่ในเดือนตุลาคมได้มีการจัดตั้งความร่วมมือระหว่าง Mandee Work, Domundi และวีทีวี ตัวอย่างแรกเผยแพร่เมื่อวันที่ 21 ตุลาคม 2564 การถ่ายทำฤดูกาลที่ 1 เริ่มวันที่ 27 ตุลาคม 2564 และสิ้นสุดวันที่ 4 เมษายน 2565

ฤดูกาลที่ 2 เริ่มถ่ายทำวันที่ 22 กันยายน และสิ้นสุดในวันที่ 4 พฤศจิกายน 2565 ตัวอย่างถูกปล่อยเมื่อวันที่ 27 ธันวาคม 2565

 กระแสตอบรับ 
ซีรีส์นี้ติดเทรนด์อันดับ 1 บนทวิตเตอร์ทุกสัปดาห์ตลอดการฉาย และได้รับความนิยมทั้งในประเทศไทยและต่างประเทศ โดยเฉพาะประเทศอื่น ๆ ในเอเชีย เช่น เกาหลีใต้ ญี่ปุ่น และจีน ยอดดูรวมบนช่อง Mandee บน YouTube ซึ่งอัปโหลด "Cutie Pie" หลังจากออกอากาศไปแล้ว 1 ชั่วโมง มียอดดูทะลุ 100 ล้านในตอนที่ 8 และ 120 ล้านในตอนที่ 10 ความนิยมของซีรีส์บนโซเชียลมีเดียยังคงดำเนินต่อไปในซีซั่นที่ 2
# การตีโฉบฉวยที่ทัตซินสกายา
การตีโฉบฉวยที่ทัตซินสกายา เป็นการตีโฉยฉวยลึกเข้าไปในแนวหลังของเยอรมันโดยยานเกราะของโซเวียตได้ถูกดำเนินโดยกองทัพน้อยรถถังที่ 24 ภายใต้บัญชาการของพลตรี Vasily Mikhailovich Badanov ในปลายเดือนธันวาคม ค.ศ. 1942 มันเกิดขึ้นในช่วงปฏิบัติการลิตเติลแซเทิร์น ภายหลังจากได้ประสบความสำเร็จในการโอบล้อมกองทัพที่ 6 ของแวร์มัคท์ในยุทธการที่สตาลินกราด การตีโฉบฉวยครั้งนี้ได้ถูกออกแบบมาเพื่อบีบบังคับให้เยอรมันเบี่ยงเบนกองกำลังที่พยายามให้ความช่วยเหลือแก่กองทัพที่ 6 กองกำลังโซเวียตได้เข้ายึดเป้าหมาย ศูนย์กลางขนส่งทางอากาศของลุฟท์วัฟเฟอที่สนามบินทัตซินสกายา กองกำลังโซเวียตได้ทำลายเครื่องบินมากกว่า 72 ลำ บนภาคพื้นดิน แต่กลับถูกตัดขาดและปราศจากการส่งกำลังบำรุง แม้ว่าการสูญเสียส่วนใหญ่ของกองทัพน้อยรถถังในช่วงการตีฝ่าวงล้อมที่ตามมา แต่การตีโฉบฉวยครั้งนี้เป็นชัยชนะในปฏิบัติการที่ยอดเยี่ยม

ส
ส
หมวดหมู่:ยุทธการที่สตาลินกราด
# ภาวะมีโพแทสเซียมในเลือดมากเกิน
ภาวะมีโพแทสเซียมในเลือดมากเกิน  คือภาวะที่ในเลือดมีระดับของโพแทสเซียมไอออน (K+) มากกว่าปกติ ค่าปกติของระดับโพแทสเซียมในเลือดจะอยู่ระหว่าง 3.5 ถึง 5.0 mmol/L (มิลลิโมลต่อลิตร) (3.5 ถึง 5.0 mEq/L) หากเพิ่มสูงขึ้นเกินกว่า 5.5 mmol/L จะถือว่าเข้าได้กับนิยามของภาวะมีโพแทสเซียมในเลือดมากเกิน ผู้มีภาวะนี้ส่วนใหญ่ไม่มีอาการ แต่หากเป็นรุนแรงอาจพบว่ามีอาการใจสั่น ปวดกล้ามเนื้อ กล้ามเนื้ออ่อนแรง หรือชาได้ นอกจากนี้ยังอาจเป็นสาเหตุของภาวะหัวใจเต้นผิดจังหวะ ซึ่งอาจนำไปสู่ภาวะหัวใจหยุดเต้นและเสียชีวิตได้
อ้างอิง

 แหล่งข้อมูลอื่น
# หญ้ายฺหวินเซียง
หญ้ายฺหวินเซียง  หรือ จิ่วเย่-ยฺหวินเซียง  หรือ หญ้าจูเก่อ  ชื่อวิทยาศาสตร์ Cymbopogon distans เป็นพืชในสกุลตะไคร้ (Cymbopogon) วงศ์หญ้า (Poaceae) มีถิ่นกำเนิดในประเทศจีนในมณฑลฉ่านซี, ทางใต้ของมณฑลกานซู่, มณฑลเสฉวน, มณฑลกุ้ยโจว, มณฑลยูนนาน, เขตปกครองตนเองทิเบต รวมไปถึงในทางตะวันตกเฉียงเหนือของประเทศอินเดีย, ประเทศปากีสถาน, ภูมิภาคกัศมีร์  และประเทศเนปาล
# ประเทศคูเวตในโอลิมปิกฤดูร้อน 2024
ประเทศคูเวต มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นี่เป็นการปรากฏตัวครั้งที่ 14 ของประเทศในโอลิมปิกฤดูร้อน แม้ว่าจะแข่งขันภายใต้ชื่อ "นักกีฬาโอลิมปิกอิสระ" ในการแข่งขันครั้งก่อนในปี ค.ศ. 2016 เนื่องจากการแทรกแซงของรัฐบาลทำให้ประเทศถูกระงับโดยคณะกรรมการโอลิมปิกสากล 

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมยิงปืน 1  0  1 รวม  1  0  1

 ยิงปืน 

ผลการแข่งขันดังนี้

ชาย
นักกีฬารายการรอบคัดเลือกรอบรองฯชิงชนะเลิศคะแนนอันดับคะแนนอันดับคะแนนอันดับ แทร็ป
# ประเทศอุซเบกิสถานในโอลิมปิกฤดูร้อน 2024
ประเทศอุซเบกิสถาน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ถือเป็นการปรากฏตัวครั้งที่ 8 ติดต่อกันของประเทศในโอลิมปิกฤดูร้อนในยุคหลังโซเวียต

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมยิมนาสติก 0  1  1 รวม  0  1  1

 ยิมนาสติก 

ผลการแข่งขันดังนี้

นักกีฬารายการรอบคัดเลือกชิงชนะเลิศห่วงบอลคทาริบบิ้นรวมอันดับห่วงบอลคทาริบบิ้นรวมอันดับทาคมินา อิโครโมวาบุคคล
# โภคภัณฑ์
ในทางเศรษฐศาสตร์ โภคภัณฑ์  เป็นสินค้าทางเศรษฐกิจ โดยทั่วไปแล้วคือทรัพยากรที่มีการใช้แทนกันได้อย่างสมบูรณ์หรือเป็นสาระสำคัญ กล่าวคือ ตลาดถือว่าสินค้าดังกล่าวมีความเท่าเทียมกันหรือใกล้เคียง โดยไม่คำนึงถึงว่าใครเป็นผู้ผลิตสินค้าเหล่านั้น

โภคภัณฑ์ส่วนใหญ่ยังคงเป็นวัตถุดิบ ทรัพยากรพื้นฐาน ผลิตภัณฑ์ทางการเกษตรหรือเหมืองแร่ เช่น แร่เหล็ก น้ำตาล หรือ ธัญพืช เช่น ข้าว และ ข้าวสาลี สินค้าโภคภัณฑ์ยังสามารถเป็นผลิตภัณฑ์ที่ผลิตในปริมาณมากได้ เช่น สารเคมีและหน่วยความจำคอมพิวเตอร์ สินค้าโภคภัณฑ์ยอดนิยม ได้แก่ น้ำมันดิบ ข้าวโพด และทองคำ
# ความพิการในประเทศสิงคโปร์
ประเทศสิงคโปร์ไม่มีคำจำกัดความอย่างเป็นทางการของความพิการ ประเทศสิงคโปร์ได้ลงนามในอนุสัญญาว่าด้วยสิทธิคนพิการใน ค.ศ. 2013 รวมถึงประสานงานแผนแม่บทการสนับสนุนกับทั้งรัฐบาลและองค์การนอกภาครัฐ

 ประวัติ 
วาทกรรมการกุศลโดยทั่วไปแพร่หลายในประเทศสิงคโปร์ตั้งแต่ช่วงหลังสงครามโลกครั้งที่ 2 การสนับสนุนคนพิการได้ตกเป็นของชุมชนที่ก่อตั้งองค์การอาสาสมัครต่าง ๆ การสิ้นสุดของสงครามทำให้อังกฤษบังคับใช้รัฐสวัสดิการตามรายงานของเบเวอริดจ์ ซึ่งส่งผลกระทบในประเทศสิงคโปร์ ส่วนกรมสวัสดิการสังคม (SWD) ก่อตั้งขึ้นเมื่อ ค.ศ. 1946 โดยเป็นส่วนหนึ่งของการมุ่งเน้นเรื่องสวัสดิการ ซึ่งมีจุดมุ่งหมายเพื่อให้ความช่วยเหลือถาวรเฉพาะผู้ทุพพลภาพถาวรหรือเนื่องจากวัยชราเท่านั้น อย่างไรก็ตาม กรมสวัสดิการสังคมยังไม่ครอบคลุมเท่ากับระบบของอังกฤษ กรมสวัสดิการสังคมไม่ได้จัดเตรียมข้อกำหนดสำหรับการศึกษาพิเศษ และในความเป็นจริง ดูเหมือนว่าจะมีความคิดที่ว่าเด็กที่มีความต้องการพิเศษจะ "กีดขวางการศึกษาของเด็กโดยทั่วไป" ในช่วงคริสต์ทศวรรษ 1960 และคริสต์ทศวรรษ 1970 ด้วยการที่สิงคโปร์เน้นการเติบโตทางเศรษฐกิจ ได้เห็นความสำคัญครั้งใหม่ในการฟื้นฟูสมรรถภาพคนพิการ เพื่อให้พวกเขาสามารถเข้าร่วมและกลับเข้าสู่ตลาดแรงงานได้ โดยเป็นเพียงใน ค.ศ. 1981 เมื่อการประชุมระดับโลกครั้งแรกของคนพิการนานาชาติจัดขึ้นที่สิงคโปร์ ซึ่งได้เริ่มวาทกรรมใหม่บนพื้นฐานของตัวแบบความพิการทางสังคม ทั้งนี้ นักเคลื่อนไหวคนพิการจากทั่วโลก รวมถึงวิก ฟิงเคลสไตน์, เอ็ด รอเบิตส์ (นักเคลื่อนไหว) และเบ็งต์ ลินด์ควิสต์ ได้เลือกรอน แชนแดรน ดัดลีย์ ชาวสิงคโปร์เป็นประธานผู้ก่อตั้งคนแรก โดยสิ่งนี้จะนำไปสู่การเติบโตของการเคลื่อนไหวเพื่อคนพิการตั้งแต่คริสต์ทศวรรษ 1980 เป็นต้นไป

ใน ค.ศ. 1983 กระทรวงกิจการสังคมได้จัดการประชุมเชิงปฏิบัติการเรื่องคนพิการและมีนโยบายอย่างเป็นทางการเกี่ยวกับการให้การสนับสนุนคนพิการ การประชุมเชิงปฏิบัติการดังกล่าวได้นำเสนอคำจำกัดความความพิการที่ได้รับการรับรองระดับชาติเป็นครั้งแรก ซึ่งตระหนักถึงความต้องการของพวกเขาในสังคม ส่วนสภาที่ปรึกษาคนพิการก่อตั้งขึ้นในเดือนเมษายน ค.ศ. 1988 และมีโทนี ตัน เค็ง ยัม เป็นประธานคนแรก โดยสภาดังกล่าวได้เน้นย้ำถึงความสำคัญของการรวมตัวคนพิการให้เป็นพลเมืองที่เท่าเทียมกัน
# เงินตราที่ไม่มีมูลค่าในตัวเอง
เงินตราที่ไม่มีมูลค่าในตัวเอง  เป็นสกุลเงินประเภทหนึ่งที่ไม่ได้มีการค้ำโดยโภคภัณฑ์ เช่น ทองคำหรือเงิน โดยทั่วไปจะกำหนดโดยรัฐบาลผู้ออกให้เป็นเงินตราที่ใช้ชำระหนี้ได้ตามกฎหมาย ตามประวัติศาสตร์ เงินตราที่ไม่มีมูลค่าในตัวเองนั้นค่อนข้างหายากจนกระทั่งศตวรรษที่ 20 แต่ก็มีบางสถานการณ์ที่ธนาคารหรือรัฐบาลไม่ให้ตราสารใช้คืนเมื่อทวงคืนหรือใบลดหนี้ซึ่งโดยปกติจะเป็นการชั่วคราว ในยุคปัจจุบัน โดยทั่วไปเงินตราที่ไม่มีมูลค่าในตัวเองจะได้รับอนุญาตจากกฎระเบียบของรัฐบาล

โดยทั่วไปเงินตราที่ไม่มีมูลค่าในตัวเองไม่มีมูลค่าที่แท้จริงและไม่มีมูลค่าการใช้ มีคุณค่าเพียงเพราะบุคคลที่ใช้เป็นหน่วยวัดมูลค่า หรือในกรณีของสกุลเงินจะเป็นสื่อกลางในการแลกเปลี่ยน เพื่อกำหนดเป็นมูลค่า โดยเชื่อว่าจะได้รับการยอมรับจากพ่อค้าและคนอื่น ๆ

เงินตราที่ไม่มีมูลค่าในตัวเองเป็นอีกทางเลือกหนึ่งนอกเหนือจากเงินโภคภัณฑ์ซึ่งเป็นสกุลเงินที่มีมูลค่าที่แท้จริงเนื่องจากเป็นโลหะมีค่า เช่น ทองคำหรือเงินที่อยู่ในเหรียญนั้น เงินตราที่ไม่มีมูลค่าในตัวเองยังแตกต่างจากเงินตัวแทน ซึ่งเป็นเงินที่มีมูลค่าที่แท้จริงเนื่องจากมีการสนับสนุนและสามารถแปลงเป็นโลหะมีค่าหรือสินค้าโภคภัณฑ์อื่นได้ เงินตราที่ไม่มีมูลค่าในตัวเองอาจมีลักษณะคล้ายกับเงินตัวแทน (เช่น ธนบัตร) แต่เงินตราที่ไม่มีมูลค่าในตัวเองไม่มีการค้ำ ในขณะที่ธนบัตรสามารถเปลี่ยนเป็นสินค้าโภคภัณฑ์ (ซึ่งสามารถไถ่ถอนได้ในขอบเขตที่มากหรือน้อย)

เงินตราที่ไม่มีมูลค่าในตัวเองอาจหมายถึง:

 เงินใด ๆ ที่ไม่ได้รับการค้ำจากโภคภัณฑ์
 เงินที่บุคคล สถาบัน หรือรัฐบาลประกาศให้เป็นเงินตามกฎหมาย หมายความว่าจะต้องได้รับการยอมรับในการชำระหนี้ในสถานการณ์เฉพาะ
 เงินที่ออกโดยรัฐซึ่งไม่สามารถแปลงผ่านธนาคารกลาง เป็นอย่างอื่นหรือมีมูลค่าคงที่ในแง่ของมาตรฐานวัตถุประสงค์ใด ๆ
 เงินที่ใช้เพราะคำสั่งของรัฐบาลN. Gregory Mankiw (2014). Principles of Economics. p. 220. ISBN 978-1-285-16592-9. fiat money: money without intrinsic value that is used as money because of government decree
 วัตถุที่ไม่มีค่าอย่างอื่นซึ่งทำหน้าที่เป็นสื่อกลางในการแลกเปลี่ยน (หรือเรียกอีกอย่างว่า ธนบัตรที่ไม่มีทุนสำรองเป็นโลหะ)
# คลองบางบอน (กรุงเทพมหานคร)
thumb|คลองบางบอน บริเวณตัดกับถนนกาญจนาภิเษก
คลองบางบอน เป็นคลองในกรุงเทพมหานคร เริ่มต้นจากทางรถไฟสายวงเวียนใหญ่-มหาชัย ถึงคลองสุรศักดิ์ มีความยาว 9,114 เมตร ปรากฏในแผนที่บริเวณกรุงเทพฯ พ.ศ. 2444 แต่เดิมนั้นเชื่อมจากคลองด่านตัดกับคลองมหาชัย

คลองบางบอนเป็นเส้นทางโบราณ ปรากฏนามบางบอนใน โคลงนิราศทวาย ซึ่งไม่ปรากฏนามผู้แต่งแต่สันนิษฐานว่า พระพิพิธสาลี กวีในสมัยรัชกาลที่ 1 แต่งขึ้นในคราวที่พระบาทสมเด็จพระพุทธยอดฟ้าจุฬาโลกมหาราช เสด็จพระราชดำเนินทางชลมารคไปรบกับพม่าที่เมืองทวาย เมื่อวันแรม 4 ค่ำ เดือนอ้าย ปีชวด ตรงกับวันที่ 2 ธันวาคม พ.ศ. 2335 ตามเส้นทางจากบางกอกหรือคลองบางหลวง เข้าบางยี่เรือ บางขุนเทียน บางบอน ออกไปทางแสมดำ เข้าคลองมหาชัย ยังปรากฏในพระราชพงศาวดารรัชกาลที่ 1 ฉบับพระยาทิพากรวงศ์  ความว่า

โคลงนิราศนรินทร์ แต่งโดยนายนรินทร์ธิเบศร์ (อิน) ในสมัยพระบาทสมเด็จพระพุทธเลิศหล้านภาลัย ก็กล่าวถึงบางบอนว่า

ริมคลองบางบอนเป็นที่ตั้งของวัดบางบอน หรือ วัดใหม่ตาเฉย ตั้งวัดเมื่อ พ.ศ. 2453 ซึ่งปู่เฉยและย่ากันได้บริจาคที่ดินของตนในปีนั้น
# เพชรรัตน์ ใหม่ชมภู
เพชรรัตน์ ใหม่ชมภู (เกิด 7 สิงหาคม พ.ศ. 2531)  เป็นสมาชิกสภาผู้แทนราษฎรจังหวัดเชียงใหม่ เป็นบุตรสาวไพรัช ใหม่ชมภู อดีตรองนายกองค์การบริหารส่วนจังหวัดเชียงใหม่ความสวยไม่เป็นรอง เปิด 11 สาวสวยจากพรรคก้าวไกล

 ประวัติ 
เพชรรัตน์ เกิดเมื่อวันที่ 7 สิงหาคม พ.ศ. 2531 ที่อำเภอเมืองเชียงใหม่ จังหวัดเชียงใหม่ เป็นบุตรนายไพรัช ใหม่ชมภู อดีตรองนายกองค์การบริหารส่วนจังหวัดเชียงใหม่ สมัยบุญเลิศ บูรณุปกรณ์ 

สำเร็จการศึกษาระดับมัธยมศึกษา จากโรงเรียนปรินส์รอยแยลส์วิทยาลัย ระดับปริญญาตรี คณะมนุษยศาสตร์ สาขาวิชาภาษาอังกฤษ จากมหาวิทยาลัยเชียงใหม่ และปริญญาโทสาขาบริหารธุรกิจ จากมหาวิทยาลัยเชียงใหม่

 การทำงาน 
เพชรรัตน์ เริ่มทำงานการเมืองโดยเข้าร่วมงานกับพรรคอนาคตใหม่ เนื่องจากไม่เห็นด้วยกับรัฐธรรมนูญแห่งราชอาณาจักรไทย พุทธศักราช 2560 และได้ทำกิจกรรมทางการเมืองเรื่อยมา จนกระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เธอได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อลำดับที่ 90 แต่ไม่ได้รับเลือกตั้ง และมาทำหน้าที่ผู้ช่วยของกุลธิดา รุ่งเรืองเกียรติ ในเวลาต่อมา

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เธอได้รับมอบหมายให้ลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ เขต 1 ซึ่งเป็นพื้นที่สำคัญในการแข่งขันของพรรคเพื่อไทยที่ตั้งใจจะรักษาที่นั่งไว้ให้ได้เชียงใหม่ แพ้ไม่ได้ 'อุ๊งอิ๊ง' ชิงรุกใหญ่ สกัด 'บูรณุปกรณ์'สังคมออนไลน์ภาคเหนือตอนบน…แข่งดุสู้กันมันหยด เขต 1 ‘เวียงพิงค์’ เพื่อไทยจะแลนด์สไลด์ที่เชียงใหม่หรือไม่อยู่ที่เขตนี้!!!... ในที่สุดผลการเลือกตั้งปรากฎว่าเพชรรัตน์ ได้รับเลือกตั้งด้วยคะแนนมากถึงร้อยละ 45 เอาชนะจักรพล ตั้งสุทธิธรรม จากพรรคเพื่อไทย‘พลอย เพชรรัตน์’ ว่าที่ ส.ส.เชียงใหม่ ผู้ล้มตำนานเมืองหลวง พท. โต้วาทะ ‘ไม่มีพรรคอย่าหวังชนะ’

 สมาชิกสภาผู้แทนราษฎร 
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดเชียงใหม่ สังกัดพรรคก้าวไกล → พรรคประชาชน
# ชิรากามิ
ชิรากามิ  อาจหมายถึง

 ชิรากามิดาเกะ - ภูเขา สูง 1235 เมตรในจังหวัดอาโอโมริ
 เทือกเขาชิรากามิ - พื้นที่ภูเขาตั้งแต่ทางตะวันตกเฉียงใต้ของจังหวัดอาโอโมริไปจนถึงทางตะวันตกเฉียงเหนือของจังหวัดอากิตะ เป็นแหล่งมรดกโลก
 สถานีรถไฟอากิตะชิรากามิ - สถานีของบริษัทรถไฟญี่ปุ่นตะวันออกที่ตั้งอยู่ในเมืองฮัปโป จังหวัดอากิตะ
 แหลมชิรากามิ - แหลมที่อยู่ทางใต้สุดของเกาะฮกไกโด
 นามสกุลคนญี่ปุ่น
 นาโอโกะ ชิรากามิ - นักแสดง
 มาโมรุ ชิรากามิ - นักวอลเลย์บอล
# สายเบเคอร์ลู
สายเบเคอร์ลู เป็นเส้นทางหนึ่งของรถไฟใต้ดินลอนดอน จากสถานีแฮร์โรวแอนด์เวลด์สโตนไปสถานีเอเลแฟนต์แอนด์แคสเสิล โดยเป็นเส้นทางวงกลม สีประจำเส้นทางคือสีน้ำตาล มีระยะทาง  25 สถานี
# Thismia neptunis
Thismia neptunis เป็นชนิดของ Thismia ที่พบได้เฉพาะบนเกาะบอร์เนียว ค้นพบโดย Odoardo Beccari นักพฤกษศาสตร์ชาวอิตาลีใน ค.ศ. 1866 และได้รับการระบุใน ค.ศ. 1878 หลังจากนั้นก็ไม่มีใครพบเห็นอีกเลย จนกระทั่ง ค.ศ. 2017 เมื่อทีมนักชีววิทยาจากประเทศเช็กเกียถ่ายรูปภาพนี้เป็นภาพแรก โดยพบฝนบริเวณมวลเขาสูงกูนุงมาตังในรัฐซาราวักตะวันตก ประเทศมาเลเซีย

T. neptunis เติบโตที่ใต้ดิน และเป็นพืชอาศัยรา ซึ่งได้รับสารอาหารผ่านการมีความสัมพันธ์แบบปรสิตกับเห็ดรา พืชนี้ไม่บานทุกปี และเมื่อดอกบาน มันจะปรากฏเหนือพื้นดินเพียงไม่กี่สัปดาห์
# วัดพระธาตุสบฝาง
วัดพระธาตุสบฝาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่นาวาง อำเภอแม่อาย จังหวัดเชียงใหม่ ตั้งอยู่บนยอดดอยสบฝาง บริเวณแม่น้ำกกบรรจบกับแม่น้ำฝาง จึงเป็นที่มาของชื่อวัด วัดมีเนื้อที่ทั้งหมดประมาณ 800 ไร่

ตามตำนานระบุว่า พระธาตุสบฝางสร้างขึ้นโดยพระเจ้าพรหมมหาราช กษัตริย์แห่งเวียงไชยปราการ ตำนานของวัดพระธาตุสบฝาง เล่าว่า ในราวพุทธศตวรรษที่ 15 มีพระภิกษุรูปหนึ่ง นามว่า พระพุทธโฆษาจารย์ ได้นำเอาพระธาตุส่วนพระนลาฏของพระพุทธเจ้า (กระดูกส่วนหน้าผาก) จำนวน 16 องค์ มาถวายแด่พระเจ้าพังคราช กษัตริย์แห่งอาณาจักรโยนกเชียงแสน ต่อมาพระองค์ได้แบ่งพระธาตุให้แก่พระเจ้าพรหมมหาราช พระโอรสของพระองค์เองเก็บรักษาไว้ มีส่วนหนึ่งได้นำมาบรรจุไว้ในเจดีย์พระธาตุสบฝาง ขณะพระองค์กำลังเดินทางมาสร้างเวียงไชยปราการ ภายหลังวัดได้กลายมาเป็นวัดร้าง จนเมื่อ พ.ศ. 2467 ครูบาศรีวิชัยได้ธุดงค์มาพบพระธาตุและบูรณะใหม่ให้ใหญ่กว่าเดิม พร้อมทั้งได้สร้างบันไดนาคจำนวน 716 ขั้น ต่อมา พ.ศ. 2476 วิหารเกิดเพลิงไหม้ ต่อมา พ.ศ. 2532 พระครูวุฒิญาณพิศิษฐ์ ขึ้นมาจำพรรษาบนดอยสบฝาง ท่านได้สร้างอุโบสถและวิหารปฏิบัติธรรม พร้อมกับได้บูรณะองค์พระเจดีย์ใหม่ทั้งองค์ เปลี่ยนยอดฉัตรพระเจดีย์ให้สมบูรณ์

สำนักงานพระพุทธศาสนาแห่งชาติระบุตั้งวัดเมื่อ พ.ศ. 2435 ได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2535
# ประเทศดอมินีกาในโอลิมปิกฤดูร้อน 2024
ประเทศดอมินีกา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 8 ติดต่อกันของประเทศในโอลิมปิกฤดูร้อน

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมกรีฑา 0  1  1 รวม  0  1  1

 กรีฑา 

ผลการแข่งขันดังนี้

ประเภทลาน
นักกีฬารายการรอบคัดเลือกชิงชนะเลิศระยะทางอันดับระยะทางอันดับเธีย ลาฟอนด์เขย่งก้าวกระโดด หญิง
# ภเลียะฮ์ซัจโก
ภเลียะฮ์ซัจโก (, ภลฺาสาจฺเคา) เป็นอาหารประเภทยำชนิดหนึ่งของประเทศกัมพูชา มีลักษณะตรงกับพล่าของประเทศไทย มีวัตถุดิบหลักคือ เนื้อวัวยำเข้ากับน้ำปลา (หรือใช้ปรอฮก) น้ำมะนาว หอมแดงซอย หัวไชเท้าขูดฝอย ถั่วลิสงคั่วบดหยาบ ใบสะระแหน่ และใบโหระพา

ภเลียะฮ์ซัจโกยังคงรักษากรรมวิธีการทำพล่าอย่างไทยดั้งเดิม โดยหมักเนื้อดิบจากน้ำมะนาวเสียก่อน จากนั้นบีบคั้นน้ำที่ได้จากการหมักเนื้อนำไปตั้งไฟแล้วปรุงรสด้วยปรอฮก (หรือน้ำปลา) น้ำตาล พริกขี้หนู และน้ำมะนาว ซึ่งในไทยเรียกน้ำนี้ว่า "น้ำสะเออะ" นำมาคลุกเคล้าเข้ากับเนื้อวัวดิบและสมุนไพรสด ปัจจุบันชาวเขมรเปลี่ยนไปใช้เนื้อย่างแทนเนื้อดิบแบบดั้งเดิม
# ประเทศมองโกเลียในโอลิมปิกฤดูร้อน 2024
ประเทศมองโกเลีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่ประเทศมองโกเลียเปิดตัวครั้งแรกในโอลิมปิกฤดูร้อน 1964 นักกีฬาชาวมองโกเลียก็ได้ปรากฏตัวในกีฬาโอลิมปิกฤดูร้อนทุกครั้ง ยกเว้นโอลิมปิกฤดูร้อน 1984 ในลอสแอนเจลิส เนื่องจากสนับสนุนการคว่ำบาตรของสหภาพโซเวียต

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมยิงปืน 0  1  1 รวม  0  1  1

 ยิงปืน 

ผลการแข่งขันดังนี้

นักกีฬารายการรอบคัดเลือกชิงชนะเลิศคะแนนอันดับคะแนนอันดับ ปืนยาว 50 ม. หญิง 3 ตำแหน่ง
# ประเทศปานามาในโอลิมปิกฤดูร้อน 2024
ประเทศปานามา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 19 ของประเทศในโอลิมปิกฤดูร้อน นับตั้งแต่เปิดตัวครั้งแรกในโอลิมปิกฤดูร้อน 1928

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมกรีฑา 0  1  1 รวม  0  1  1

 กรีฑา 

ผลการแข่งขันดังนี้

ประเภทลู่และถนน
นักกีฬารายการฮีตRepechageรอบรองฯชิงชนะเลิศผลอันดับผลอันดับผลอันดับผลอันดับจิอันนา วูดรัฟฟ์วิ่งข้ามรั้ว 400 เมตร หญิง
# ประเทศไซปรัสในโอลิมปิกฤดูร้อน 2024
ประเทศไซปรัส มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 12 ติดต่อกันของประเทศในโอลิมปิกฤดูร้อน

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมเรือใบ 2  0  2 รวม  2  0  2

 เรือใบ 

ผลการแข่งขันดังนี้

รายการแพ้คัดออก
นักกีฬารายการRaceอันดับ123456789101112QFSF1SF2SF3SF4SF5SF6F1F2F3F4F5F6 ฟอร์มูลาไคต์ ชายcolspan=3 

รายการชิงเหรียญรางวัล
นักกีฬารายการRaceคะแนนอันดับ123456789101112131415M* เลเซอร์ ชายcolspan=5 
M = Medal race; EL = Eliminated – ไม่ผ่านเข้าสู่การแข่งขันชิงเหรียญรางวัล
# อี ฮย็อน-อู
อี ฮย็อน-อู (เกิด 23 มีนาคม ค.ศ. 1993) เป็นนักแสดงและนักร้องชาวเกาหลีใต้ เขาเริ่มต้นอาชีพเป็นนักแสดงเด็กเมื่ออายุได้ 9 ขวบ และต่อมาได้ปรากฏตัวในละครชุดทางโทรทัศน์เรื่อง จอมใจ จอมโจร อิลจิแม (2009) และ ซอนต็อก มหาราชินีสามแผ่นดิน (2552) นอกจากนี้เขายังแสดงในเรื่อง เปิดตำราปราบเด็กแสบ (2010) และ To the Beautiful You (2012) อีได้รับการยอมรับจากการรับบทสายลับเกาหลีเหนือในภาพยนตร์ปี ค.ศ. 2013 เรื่อง แผนลับสุดยอด รวมถึงแฮ็กเกอร์อัจฉริยะในปี ค.ศ. 2014 จากเรื่อง ยอดทีมโจรกรรม หักเหลี่ยมปล้น จากนั้นเขาก็รับบทนำในเรื่อง ไฟต์สุดใจ โรงเรียนคนกล้า (2559) และ สะดุดรักนักแต่งเพลง (2560)

 ผลงานเพลง 

 ซิงเกิล 
ชื่อปี ค.ศ.อันดบับนชาร์ทสูงสุดยอดขายอัลบั้มKORGaonCharted songs:ร้องร่วม"Your Face" (with Louie of Geeks) 2016 54 KOR: 33,201 rowspan="3"   "Feel So Good" (with O Broject) — rowspan="2"  "Twenty-six" 2018  —ในนามศิลปินรับเชิญ "It's a Lie" (O Broject feat. Lee Hyun-woo & Vromance) 2015 —เพลงประกอบภาพยนตร์ "Ode to Youth"  2013 — rowspan="2"  Secretly, Greatly OST "One Thing" 2016 —Moorim School: Saga of the Brave OST "I'm Okay" (Joy feat. Lee Hyun-woo) 201785 KOR: 22,513 The Liar and His Lover OST "—" หมายถึงเพลงที่ไม่ติดชาร์ตหรือไม่ได้ปล่อยออกมาในภูมิภาคนั้น
# เบบีวอกซ์
เบบีวอกซ์ (,) เป็นวงดนตรีเกาหลีใต้ก่อตั้งเมื่อปี ค.ศ. 1997 ซึ่งมีสมาชิกตัวจริงคนสุดท้ายและเป็นที่รู้จักมากที่สุดประกอบด้วยสมาชิก คิม อี-ซี, อี ฮี-จิน, คัน มี-ย็อน, ชิม อึน-จิน, และยุน อึน-ฮเย ถือเป็นหนึ่งในเกิร์ลกรุ๊ปเกาหลีใต้รุ่นแรกที่โดดเด่นที่สุดในช่วงปลายทศวรรษ 1990 และต้นทศวรรษ 2000 ร่วมกับวงเอสอีเอสและฟิงเคิล-  และได้รับการยอมรับว่าเป็นหนึ่งในกลุ่มแนวหน้าของกระแสเกาหลี วงนี้ออกสตูดิโออัลบั้ม 7 อัลบั้มและยุบวงในปี ค.ศ. 2006

 สมาชิก 

 สมาชิกปัจจุบัน 

 คิม อี-ซี – หัวหน้าวง, แร็ปเปอร์ (1997–2006)
 อี ฮี-จิน – นักร้องนำ (1997–2006)
 ชิม อึน-จิน – นักร้องย่อย (1998–2004)
 คัน มี-ย็อน – นักร้องหลัก (1997–2006)
 ยุน อึน-ฮเย – นักร้องย่อย (1999–2005)

 อดีตสมาชิก 

 ชา ยู-มี, นักร้องย่อย (1997)
 ช็อง ฮย็อน-จ็อน, นักร้องนำ (1997–1998)
 ช็อง ชี-อุน, แร็ปเปอร์, หัวหน้าวง (1997–1998)
 อี ไค, นักร้องย่อย (1998–1999)

 ผลงานเพลง 

 สตูดิโออัลบั้ม 

 Equalizeher (Voice of Xpression) (1997)
 Baby V.O.X. II (1998)
 Come Come Come Baby (1999)
 Why (2000)
 Boyish Story (2001)
 Devotion (2003)
 Ride West (2004)

 อัลบั้มรวบรวม 

 Special Album (2002)

 ร่วมกับค่าย จีเอ็มเอ็ม แกรมมี่ 

 Special Album (ฉบับซีดีและวีซีดี ในรูปแบบมิวสิควิดีโอต้นฉบับและมิวสิควิดีโอคาราโอเกะ 3 เพลง ถ่ายทำในประเทศไทย)
 Baby V.O.X VCD Karaoke (ฉบับวีซีดี พร้อมเนื้อเพลงภาษาไทยทับศัพท์จากเนื้อเพลงเกาหลีและจีน)